Plomėnų ežeras
Plomėnų ežeras yra pietryčių Lietuvoje, Trakų rajone, Trakų vakariniame pakraštyje, į vakarus nuo krašto kelio  107  Trakai–Vievis . Ežeras ovalus, 0,42 km ilgio iš pietvakarių į šiaurės rytus, didžiausias plotis 0,35 km. Altitudė 149,9 m. Giliausia vieta 4,5 m. Krantai žemi, pelkėti – ežeras telkšo Plomėnų pelkės rytinėje dalyje. Per Plomėnų ežerą iš vakarų į rytus teka upelis į Totoriškių ežerą. Rytinėje ežero pakrantėje auga miškas. Priklauso Plomėnų ornitologiniam draustiniui. Į pietus nuo ežero įsikūręs Būklių kaimas.